- 7. septembri 2005. aasta direktiiv 2005/35/EÜ, mis käsitleb laevade põhjustatud merereostust ning karistuste kehtestamist merereostusega seotud rikkumiste eest. Direktiiv sisaldab rikkumiste täpseid määratlusi ja selles on sätestatud, et nende puhul tagatakse tõhusate, proportsionaalsete ja hoiatavate karistuste kehtestamine, mille hulka võivad kuuluda ka kriminaal- ja halduskaristused. Euroopa Kohtu 2007. aasta oktoobri otsusest lähtudes esitas komisjon 2008. aasta märtsis ettepaneku  määratleda teatud rikkumised kogu ELi ulatuses kriminaalkuritegudena ja mõista nende eest tõhusad, proportsionaalsed ja hoiatavad karistused [KOM(2008) 134]. Sellise ühtlustamisega tagatakse, et laevade põhjustatud reostuse eest karistatakse kõikides liikmesriikides ühetaolisel viisil ja õigusrikkujatel ei ole ELis võimalik karistusest kõrvale hoida.